Օլիմպիական փոխչեմպիոնները՝ 31-րդ Օլիմպիական խաղերի մասին - Հայաստանի Ազգային Օլիմպիական Կոմիտե
Օլիմպիական փոխչեմպիոնները՝ 31-րդ Օլիմպիական խաղերի մասին
15:15 - 02 Սեպ, 2016
31-րդ ամառային Օլիմպիական խաղերի փոխչեմպիոններ, ծանրորդներ Սիմոն Մարտիրոսյանը և Գոռ Մինասյանը լրագրողների հետ հանդիպման ժամանակ խոսեցին Օլիմպիական խաղերի մասին:
Ես շատ հպարտ եմ և ուրախ, որ կարողացա առաջինը մեդալ նվաճել մեր երկրի համար: Ընտանիքիս անդամները շատ ուրախ էին, ինչը բնական է: Իսկ ահա Էջմիածնում ես արժանացա «Էջմիածնի բարեկամ» մեդալին: Օլիմպիական խաղերում իհարկե կարող էի և պետք է բարձրացնեի վերջին մոտեցումս, բայց ես գոհ եմ իմ այս արդյունքից:
Մեծ ակնկալիքներ ունենք արդեն Տոկիո-2020-ից, եթե Աստծո կամքով ամեն ինչ լավ լինի և վնասվածքներ չստանանք, ապա այնտեղ ևս մեդալներ ենք ունենալու:
Մեծ տպավորութուններով ենք վերադարձել Օլիմպիական խաղերից, քանի որ շատ երկար էինք պատրաստվել Խաղերին: Կարծում եմ բոլորի հույսերն արդարացրեցինք: Ամբողջ աշխարհը տեսավ, որ Հայաստանի պես փոքր երկրի մարզիկները ինչի են ունակ: Մեկ ոսկի և երեք արծաթ մեդալ նվաճելով՝ Հայաստանը մեծ նվաճում ունեցավ:
Պարոն Ծառուկյանի կողմից տրված տունը նվեր չէ, դա իմ աշխատանքի արդյունքն է: Ես այդ տունը ստացել եմ Օլիմպիական խաղերում գրանցած իմ արդյունքի համար: Քիչ բան չեմ արել մեր երկրի համար և արժանի էի դրան: Մենք միայն շնորհակալ ենք Պարոն Ծառուկյանին, որ գնահատում է կատարած աշխատանքը:
Այս խաղերում ինձ հաջողվեց անձնական ռեկորդներ գրանցել: Կարծում եմ առավելագույնն էր, որ կարող էի անել: Արդեն սկսել ենք մարզումները և հիմա ավելի պարտավորված ենք մարզվում Տոկիո-2020-ի համար:
Մեկնարկեց շախմատի Եվրոպայի կանանց անհատական առաջնությունը
Այն անցկացվում է Ռումինիայում
Հայաստանի վետերանների հավաքականը հաղթանակով է սկսել շախմատի աշխարհի թիմային առաջնությունը
Մեկնարկային տուրում մեր հավաքականը 3.5:0.5 հաշվով հաղթեց մրցաշարի տանտերերին
ՀԱՕԿ նախագահ Գագիկ Ծառուկյանն անձամբ հետեւեց բազկամարտի համաուսանողական առաջնությանը
Մի քանի օրից կմեկնարկի բազկամարտի ֆեդերացիայի հիմնադիր եւ առաջին նախագահ Աշոտ Սարգսյանի հիշատակին նվիրված Հայաստանի առաջնությունը
Լևոն Արոնյանը կմասնակցի Grand Chess Tour մրցաշարին
Մրցաշարին մասնակցում է նաև աշխարհի չեմպիոնը
Հայ շախմատիստները մեկնարկեցին Եվրոպայի անհատական առաջնությունում
Գաբրիել Սարգսյանը ոչ-ոքի խաղաց